amharer
Store norske leksikon,Historie,Verdens historie og samtidshistorie,Afrika,Folkegrupper i Afrika
Amharer er en folkegruppe i Etiopia, i de sentrale delene av høylandet. De teller over 17 millioner (2007), men langt flere behersker og bruker amharisk, som er Etiopias offisielle språk. Den koptiske religionen har bidratt sterkt til å knytte amharene sammen.
Historikk De er etterkommere etter semittiske erobrere som kom fra Den arabiske halvøy før Kristi fødsel, og har helt frem til våre dager hatt en dominerende stilling i området.  Samfunnet var tradisjonelt meget hierarkisk, med sterke personlige bånd mellom herre og klient i et stendersamfunn med bondestand, adel og presteskap. Systemet var imidlertid ikke helt rigid, det var mulig å gå fra en stand til en annen. Status var knyttet til landeiendom, og de største landeierne førte tradisjonene videre fra de tidligere føydale krigsherrene. Etter revolusjonen i 1975 ble jorden fratatt de tidligere eierne og fordelt blant leilendinger og andre jordløse. Les mer i Store norske leksikon Etiopias befolkning Etiopias historie Etiopia